kardosdrur/scandi-wiki huggingface dataset:
Teletubbies

Teletubbies er en tv-serie for de mindste børn, der blev produceret fra 1997 til 2001 af Ragdoll Productions til BBC. Serien er lavet af Anne Wood og Andrew Davenport og består af 365 afsnit. Optagelserne blev lavet i Warwickshire. 

Serien er en dukkeserie, der følger de fire teletubbies Laa-Laa, Dipsy, Tinky Winky og Po i deres hverdag og daglige gøremål.

"Teletubbies Say Eh-Oh!", en single baseret på seriens kendingsmelodi, kom på førstepladsen på UK Singles Chart i december 1997 og var på Top 75 i 32 uger og solgte over en million eksemplarer.

Medvirkende

Tinky Winky (lilla/blå)
(Dave Thompson, Mark Heenehan, Simon Shelton, Hans Henrik Bærentsen): Hankøn. Han er den største af teletubbierne og har en trekantet antenne på hovedet. En særlig ting ved Tinky Winky er at han går rundt med noget der ligner en rød dametaske men som i programmet omtales som en magisk taske. Det har givet anledning til beskyldninger om at serien har homoseksuelle undertoner, idet at det udgør et stereotypisk billede. Han danser også nogle gange ballet iført Laa-Laas skørt.

Dipsy (grøn) 
(John Simmit, Timm Mehrens): Hankøn. Han har en lige antenne på hovedet. Hans yndlingsting er en sort-hvid hat i et mønster lidt a la en ko. Dipsy er den mest stædige af Teletubbierne og går nogle gange imod Teletubbiernes fælles beslutninger. Er drillesyg og altid ude på sjov. Dipsy ansigt er tydeligt mørkere end de andre Teletubbier.

Laa-Laa (gul) 
(Nikky Smedley, Louise Engell): Hunkøn. Hun har en krøllet/snoet antenne på hovedet. Går meget op i, at alle har det godt. Hun er den af Teletubbierne der er bedst til at synge, lidt af en "Drama queen" men også en mor-type. Hendes yndlingsting er en stor orange hoppebold som er næsten lige så stor som hende selv. Desuden render hun tit rundt med et tylskørt, som Tinky Winky også låner.

Po (rød) 
(Pui Fan Lee, Marie Schjeldal): Hunkøn. Hendes antenne er kort med en cirkel på toppen. Po er den mindste af alle Teletubbierne, den der altid skal passes på af de andre Teletubbies og den der oftest kommer til at lave noget forkert. Hendes yndlingsting er hendes løbehjul. Af alle Teletubbierne er hun den seerne oftest følger. Hun taler lidt kinesisk.

Noo-Noo 
Noo-Noo ligner en blå støvsuger og gør rent og laver mad.

Bjørnen 
En meget fjollet bjørne agtig én som kan lide at drille Løven.

Indtales stemme af Penelope Keith, (dansk stemme, Anne Lorentzen)

Løven  
En meget uhyggelig løveagtig én som kan lide at skræmme og fange bjørnen.

Indtales stemme af Eric Sykes, (dansk stemme, Torben Sekov)

Andre stemmer 

 Engelsk: Tim Whitnall (fortælleren), Toyah Willcox, Eric Sykes, Mark Heenehan, Penelope Keith.
 Dansk: Torben Sekov, Peter Zhelder, Anne Lorentzen, Laura Aller Jonasdottir, Johannes Bjergfelt.

Tv-serier for børn
Britiske tv-serier fra 1990'erne
Britiske tv-serier fra 2010'erne
Tv-programmer fra BBC
Kim Nøhr Skibsted

Kim Nøhr Skibsted (født 29. oktober 1965 i Charlottenlund) er fondsdirektør for Poul Due Jensens Fond, der er hovedejer af Grundfos. Han var i perioden 2008-2018 kommunikationsdirektør i Grundfos. Han har tidligere arbejdet som kommunikationsdirektør i JYSK, seniorrådgiver hos GCI Mannov mm. og været medlem af Folketinget for Socialdemokraterne.

Baggrund 
Kim Nøhr Skibsted blev født i 1965 i Charlottenlund som søn af sælger Ole Hejselbæk og butiksmedarbejder Jytte Nøhr Skibsted. Han voksede primært op i Nørresundby og Aalborg.
Kim Nøhr Skibsted blev samfundssproglig student fra Hasseris Gymnasium i 1984 og fortsatte med samfundsvidenskab og dansk på Aalborg Universitet.

Politisk karriere 
Han er tidligere politisk aktiv i DSU og Socialdemokraterne.
1983-1985: Formand for DSU Aalborg i perioden.

1997-1998: Folketingsmedlem for Socialdemokratiet. Han fik aldrig de store ordførerposter for sit parti (forskning, kultur, uddannelse og indfødsretsudvalget) men markerede sig mere som en oprører imod Folketingets ritualer og topstyringen i Socialdemokratiet. Han var blandt de første, der foreslog, at partiets ledelse burde vælges ved urafstemning blandt medlemmerne. Det var sådan, at han selv blev folketingskandidat tilbage i 1991, hvor kredsens medlemmer valgte ham i kampvalg med Mogens Camre. Tidligt i sit politiske virke, som folketingskandidat fra 1991, tog han åbent dialogen og konflikten med bl.a. Den Danske Forening og erkendte, at den manglende integration af indvandrere og flygtninge samt det manglende opgør med fremmedfjendskheden havde skabt et muligt fremmedhad og dannede grobund for bl.a. Dansk Folkeparti. Ved valget i 1998 blev han ikke genvalgt. Han forlod derefter politik og returnerede til det private erhvervsliv. Han har dog stadig blandet sig i den politiske debat, bl.a. inden for klima, energi, bæredygtighed, virksomheders sociale ansvar og flygtninge og migration.

Erhvervskarriere 
Han har arbejdet for Det Fri Aktuelt, reklamebureauet Grey og PR-virksomheden Mannov, inden han blev kommunikationschef og senere direktør for kommunikation, HR og CSR hos detailkæden JYSK. I 2008 skiftede han til Grundfos og en stilling som pumpevirksomhedens koncernkommunikationsdirektør. I 2013 blev han af Berlingske Tidende nævnt som Danmarks bedste til PR.  
 
Kim Nøhr Skibsted har bl.a. siddet i bestyrelsen for Tropical Forest Trust (Geneve), Børns Vilkår, State of Green, Synergi og Naturvidenskabernes Hus. Han sidder i bestyrelsen for Aarhus Teater (formand), Egmont Højskolen (næstformand), Spar Nord Fonden, Fonden for entreprenørskab, Aarhus Festuge og Stockholm International Water Institute (Stockholm).

Kilder og henvisninger 

Erhvervsfolk fra Danmark
Personer fra Charlottenlund
Grundfos
JYSK Holding
Socialdemokratiet
DSU
Johann Schop

Johann Schop (o. 1590 – 1667) var en tysk musiker og kapelmester, som var virksom i Wolfenbüttel, København og Hamborg.

Johann Schop var en af sin tids bedste violinister og beherskede tillige med færdighed instrumenterne lut, basun og zink. I 1615 blev han medlem af kapellet i Wolfenbüttel, men fik allerede i november samme år ansættelse i Christian 4.s hofkapel. Efter at have forladt dette i marts 1619 på grund af pesten trådte han i hamborgsk tjeneste og blev stillet i spidsen for det musikkorps, som stadens råd underholdt.

Christian 4. satte stor pris på hans talent og undlod aldrig, når han kom i nærheden af Hamborg, at kalde ham til sig for at høre ham spille. Blandt de fremmede musikere, der medvirkede ved de store musikopførelser i anledning af prins Christians bryllup 1634, var også Schop. Han opholdt sig ved denne lejlighed i København fra juli til oktober og modtog ved sin hjemrejse til Hamborg en anselig pengegave af kongen.

Som komponist vandt Schop især yndest ved sine sange. Mange af hans melodier til digte af Johann Rist, Jacob Schwieger, Philipp v. Zesen og andre hamborgske digtere gik over i den tyske menighedssang.
Werde munter, mein Gemüthe ("Nu velan, vær frisk til mode") har holdt sig i den danske kirke indtil vore dage.

Schop afgik ved døden 1664 (el. 1665).

Eksterne henvisninger 
  Schops melodi Werde munter, mein Gemüthe  af Johann Rist, 1642 ("Nu velan, vær frisk til mode" DDS 2003, nr 758 – DDS 1953, nr 702)
  J.S. Bachs version af Schops melodi

Salmemelodier
 Hos DenDanskeSalmebogOnline.dk kan man høre de melodier Johann Schop stadig bidrager med til Den Danske Salmebog (2003)
(Man vælger komponisten i rullemenuen/drop-down menu)

Kilder 

 

 Gerber: Lex. d. Tonkunstler.
 Hammerich: Musiken ved Chr. IV’s Hof.
 Historisk Tidsskrift. 6. R. IV, 426 f.

Komponister fra Tyskland
Musikere fra Tyskland
Lars Fr. H. Svendsen

Lars Fredrik Händler Svendsen (født 16. september 1970) er en norsk filosof og forfatter. Han arbejder som professor ved det filosofiske institut i Bergen og som klummeskriver ved avisen Aftenposten.

Lars Fr. H. Svendsens har skrevet en afhandling om Immanuel Kant og har desuden beskæftiget sig indgående med fx Martin Heidegger, men han er i offentligheden især kendt for sine essayistiske bøger om fænomener som kedsomhed, ondskab, kunst, mode og frygt. Det store gennembrud kom i 1999 med bogen Kjedsomhetens filosofi, som er oversat til flere end 20 sprog. Her betjener han sig af den metode, som siden har kendetegnet hans emneorienterede bøger. Han diskuterer det pågældende fænomen begrebsligt med andre filosoffer (altid med Kant og ofte med Heidegger og Søren Kierkegaard), men han gør det under stadig inddragelse af originale analyser af hverdagsfænomener og især af forskellige (populær)kulturprodukter som musik og film. Pet Shop Boys optræder fx i de fleste af hans bøger.

Lars Fr. H. Svendsen har desuden udgivet lærebøger i filosofi.

Flere af hans bøger er med stor anmeldersucces udkommet på dansk fra forlaget Klim. Det gælder:

Udgivelser på dansk 
 Kedsomhedens filosofi, Klim 2000
 Ondskabens filosofi, Klim 2001
 Kunst, Klim 2002
 Hvad er filosofi?, Klim 2003
 Mode, Klim 2005
 Indføring i filosofi – det sande, det gode og det skønne, Klim 2008 (sammen med Simo Säätelä)
 Frygt, Klim 2008
 Arbejdets filosofi, Klim 2010

Eksterne link 
Anmeldelse af Frykt i Jyllands-Posten 

Filosoffer fra Norge
Faglitterære forfattere fra Norge
Essayister fra Norge
Norsksprogede forfattere fra Norge
Denver International Airport

Denver International Airport  (IATA: DEN, ICAO: KDEN) ofte kaldet DIA er arealmæssigt den største lufthavn i USA og er beliggende 40 km fra Denver.

Lufthavnen har computerstyrede bagagebiler, der kører i underjordiske tunneler under lufthavnen plus den har USA's længste landingsbane.

Denver International Airport åbnede i 1995, efter man havde lukket den nedslidte Stapleton International Airport, der var fra 1925.
Den centrale terminalbygning Jeppesen Terminal er opkaldt efter den dansk-amerikanske flyvepioner Elrey Borge Jeppesen (1907-1996), som i Denver startede produktion af sin Airway manual, populært kaldet Jeppesen Maps.

International Airport
Bygninger, konstruktioner og anlæg i Colorado
Lufthavne i Colorado
Erik Sjøberg

Erik Sjøberg (Sjöberg) (31. oktober 1909 i Nexø — 8. november 1973) var en dansk operasanger (tenor).

Sjøberg var bornholmer og blev naturligt elev af Vilhelm Herold, der gav ham gratis undervisning. Han debuterede 1937 som baryton som Silvio i Bajadser. Efter yderligere sangstudier debuterede han som tenor i 1944 som Don José i Carmen. Blomsterarien derfra er med på indspilningen fra Hegermann-Lindencrone-selskabets cd Erik Sjøberg, den glemte tenor og viser hans enorme potentiale. Han blev af operasangeren Birgit Nilsson karakteriseret som en af de tre tenorer, der kunne synge direkte til hjertet. De to andre var Beniamino Gigli og Giuseppe di Stefano. 

Birgit Nilsson sang på den tyske dirigent Fritz Buschs foranledning Aida med Erik Sjøberg som Radames. Birgit Nilsson omtaler begejstret Erik Sjøberg i sine erindringer la Nilsson.

Busch omtaler Sjøberg som tidens bedste Lohengrin. Sjøberg blev kongelig kammersanger 1950 og var Ridder af Dannebrog. 

Erik Sjøberg forstod aldrig at få de store roller i tide og forlod operascenen ramt af sygdom. Han blev kirkesanger i Sankt Ibs Kirke hjemme på Bornholm. 

Erik Sjøbergs 100-årsdag fejredes med festligheder i hans fødeby, Nexø.

Litteratur 
Erik Sjøberg. Tonen fra Bornholm af Hansaage Bøggild, Bornholms Tidende 1988/89

Eksterne henvisninger 
 

Operasangere fra Danmark
Riddere af Dannebrog
Kongelige kammersangere
Personer i Kraks Blå Bog (afdøde)
Personer fra Nexø
Danskere i 1900-tallet
Alterbog

En alterbog er en liturgisk bog som indeholder bibelske tekster til gudstjenester og kirkelige handlinger.

Det er en håndbog for præster med
forskrifter for udøvelsen af de
kirkelige handlinger hvoraf kan nævnes kollekter, epistler,
evangeliestykker til kirkeårets søn- og helligdage,
bønner, litani, velsignelsen, ordene ved dåb,
nadver, vielse og jordpåkastelse samt
lidelseshistorien og katekismen.

Peder Palladius udgav 1556 den første danske alterbog, men den
underkastedes forskellige ændringer, indtil den
fik fast form ved biskop Hans Baggers
udgave af 1688. 
Der skete ændringer heri ved konfirmationens indførelse 1736,
ved afskaffelsen af helligdage 1770 og af
eksorcismen 1783.
I 1839 udgav biskop J.P. Mynster
et »Forslag til en forordnet Alterbog for
Danmark«, men det vakte modstand blandt andet fra
Grundtvig, der især følte sig frastødt af ordet
»forordnet«.

Anden tekstrække 
Ved bekendtgørelse af 2. februar 1885
autoriseredes en ny række prædiketekster,
således, at der fra første adventssøndag 1885
prædikedes over de ny tekster hele kirkeåret
igennem og fra første adventssøndag 1886 over
de gamle tekster og således fremdeles
skiftevis. Ifølge dansk lov af 19. februar 1861 skal et
eksemplar af alterbogen anskaffes af kirkeejeren til
hver kirke.

I Norge gjaldt alterbogen af
1688 indtil 1889, da både den og det gamle
kirkeritual af 1685 afløstes af »Alterbog for
Den Norske Kirke«, men var fremdeles i brug til Alterbok for Den Norske Kirke kom i 1920 

Den nugældende alterbog er Den danske alterbog –
Gudstjenesteordning for Den Danske Folkekirke: autoriseret ved kgl. resolution af 12. juni 1992

Se også 
 Ritualbog

Eksterne henvisninger 
 Om opgavefordelingen  i Folkekirken, fra Kirkeministeriet.dk – Punkt 2. Liturgi, ritualer, salmebøger, bibeloversættelser m.v.
 Endvidere er der ved autorisation den 12. juni 1992 af Den Danske Alterbog anordnet afholdelse af gudstjeneste uden nadver juleaften om eftermiddagen.

 Opslaget er fra Laust Jevsen Moltesens artikel i Salmonsens konversationsleksikon 2. udgave (1915 – 1930). (Moltesen, 1865-1950, dr. phil. & dr.theol)

Liturgi
Folkekirken
Michal Šanda

Michal Šanda (født 10. december 1965 i Prag) er en tjekkisk digter og skønlitterær forfatter.
Han tilbragte sin barndom i Smíchove. Efter eksamen fra Jan Neruda Gymnasiet havde han skiftende job som slagteriarbejder, medhjælper på en strudsefarm, murer, lagerarbejder og boghandler. Siden 1991 er han ansat som arkivar ved Teaterinstituttet i Prag. Han har sideløbende haft redaktionelt arbejde og skrevet kulturjournalistik.
Kort før julen 2012 lagde han som en af de første tjekkiske forfattere alle sine værker på sit websted som gratis pdf-filer og e-bøger.

Bibliografi 
 sto a, (1994)
 Ošklivé příběhy z krásných slov (1996)
 Metro (1998 og 2005)
 Dvacet deka ovaru (1998)
 Blues 1890-1940 (2000)
 Obecní radní Stoklasné Lhoty vydraživší za 37 Kč vycpaného jezevce pro potřeby školního kabinetu" (2001)
 Sudamerická romance (2003)
 Španělské ptáčky (2006)
 Kecanice (2006)
 Býkárna (2006) med Milan Ohnisko og Ivan Wernisch
 Merekvice (2008)
 Remington pod kredencí (2009)
 Dopisy (2009) med Karel Havlíček Borovský
 Sorento (2011)
 Sebrané spí si (2012)
 Špacírkou přes čenich! (2013)
 MUDr. PhDr. Jarmila Beichtenová: Kazuistika pacientů Michala Šandy a Jakuba Šofara – literární anamnéza (2014)
 Oskarovy rybářské trofeje (2014)
 Jakápak prdel (2015) med Ivan Wernisch
 Rabování samozvaného generála Rona Zacapy v hostinci U Hrocha (2015)
 Autorské poznámky k divadelní grotesce Sráči (2015)
 Masná kuchařka mistra řezníka z Nelahozevsi Antonína Dvořáka, , (2016)
 Údolí,  med , (2017)
 Hemingwayův býk, , (2018)
 Dr. Moul, , (2018)
 Kosáku, co to máš v zobáku?, , (2019)
 Umyvadlo plné vajglů, , (2020)
 Rukulíbám, , (2020)
 Tibbles, , (2021)
 Viktor & Віктор, , (2022)
 Generál v umyvadle plném blues, , (2022)
 Lední medvěd Rio zachraňuje prales'', , (2023)

Eksterne henvisninger 
 Michal Šanda på Tjekkisk Litteraturportal
 Michal Šandas hjemmeside - med hans værker som e-bøger (tjekkisk)

Novelleforfattere fra Tjekkiet
Digtere fra Tjekkiet
Dramatikere fra Tjekkiet
Personer fra Prag
Douala International Airport

Douala International Airport  er en lufthavn, der ligger 10 km uden for Douala i Cameroun. Det er landet største lufthavn og landets største forretningslufthavn.

Flyselskab og destinationer 

Afriqiyah Airways (Cotonou, Tripoli)
Air France (Paris-Charles de Gaulle, Yaoundé)
Air Ivoire (Abidjan, Cotonou)
Air Leasing Cameroon
Air Service Gabon (Libreville, N'Djamena)
Avient Aviation (Libreville)
Bellview Airlines (Johannesburg, Lagos, Libreville, Port Harcourt)
Benin Golf Air (Cotonou, Malabo)
Brussels Airlines (Brussels)
CEIBA Intercontinental (Bata, Libreville, Malabo)
Compagnie Aerienne du Mali (Bamako, Conakry, Dakar, Libreville, Lome, Ouagadougou)
Elysian Airlines
Ethiopian Airlines (Addis Ababa, Libreville)
Hewa Bora Airways (Kinshasa, Lagos, Lome)
Ivoire Airways (Libreville, Port Gentil)
Kenya Airways (Abidjan, Nairobi)
National Airways Cameroon (Garoua, Maroua, Yaounde)
Royal Air Maroc (Casablanca, Brazzaville)
SCD Aviation (Libreville, Port Gentil)
Swiss International Air Lines (Yaoundé, Zürich)
TAAG Angola Airlines (Bangui, Brazzaville, Luanda, Pointe-Noire)
Toumaï Air Tchad (Bangui, Brazzaville, N'Djamena, Libreville, Lome)
Trans Air Congo (Brazzaville, Pointe-Noire)

Lufthavne i Cameroun
John Malkovich

John Gavin Malkovich (født 9. december 1953) er en amerikansk skuespiller og filmproducer. Han kendes særligt for sin rolle som F. W. Murnau i Shadow of the Vampire og som sig selv i Being John Malkovich.

Udvalgt filmografi 
 Places in the Heart (1984)
 Solens rige (1987)
 Lige på kornet (1993)
 Con Air (1997)
 Manden med jernmasken (1998)
 Jeanne d'Arc (1999)
 Being John Malkovich (1999)
 Adaptation (2002)
 Colour Me Kubrick (2005)
 Eragon (2006)
 Beowulf (2007)
 Burn After Reading (2008)
 RED (2010)
 RED 2 (2013)

Eksterne henvisninger 

 

Skuespillere fra Illinois
Oscar-nominerede skuespillere
Flughafen Frankfurt Main

Frankfurt International Airport (IATA-kode: FRA), er en lufthavn, der ligger 12 km uden for Frankfurt am Main. Det er Tysklands største lufthavn, både mht passagerer og størrelse.

Lufthavnen har forbindelse til en lang række destinationer i hele verden, og fungerer som knudepunkt mellem forskellige storbyer rundt om i og uden for Europa.

Frankfurt kaldes Europas hjerte, da den ligger centralt i Europa. Lufthavnen har ca. 57 millioner passager årligt.

Under lufthavnens Terminal 1 ligger den underjordiske jernbanestation Frankfurt Flughafen Regionalbahnhof (Frankfurt Lufthavn Regionalstation).

Frankfurt am Main
Etableret i 1936
Transport i Frankfurt am Main
Frankfurt am Main, Flughafen
Virksomheder i Frankfurt am Main
The Fashion

The Fashion var en dansk rockgruppe, som blev dannet i København i 2001. 
The Fashion blev kendt som et stramt styret dancepunk-projekt, men har gennem årene fået en mere amerikansk inspireret punkpoppet lyd. Bandet gik i opløsning i 2011.

Medlemmer 
 Jakob 'Plastic Kid' Printzlau – vokal
 Anders Find Axelsen – guitar
 Christian Lignell Bækholm – bas
 Jacob Ankær Johansen – trommer

Diskografi 
 Rock Rock Kiss Kiss Combo (2003)
 The Fashion (2007)

Historie 
Printzlau, Bækholm og Axelsen, der alle er fra Svendborg, har spillet sammen siden 1994 under navne som Faceplant (industrial metal) og Joyphilter (punkrock). Under sidstenævnte navn turnerede gruppen heftigt på Europas undergrundsscener gennem halvfemserne. 

I 2001 kom Ankær Johansen og Christoffer Griebel til og jagten på en pladekontrakt blev indledt med uniformering, designet demo-cd og nyt navn. 
Af omveje kom demo-cd'en til pladeselskabet BMG, der signede bandet.

På debutalbummet var gruppens lyd stærkt inspireret af den tyske new-punk-scene med grupper som The Oliver Twist og Robocop Kraus, men blev af anmelderne opfattet som et forsøg på at kopiere danske Junior Senior.

Efter en længere pause, hvor medlemmerne uddannede sig og fik børn, fandt de gejsten igen og udgav opfølgeren 'The Fashion', der præsenterede en mørkere og mere kompliceret lyd. Albummet blev rost og kaldt 'modigt' og 'stærkt' af anmeldere både i Danmark og udlandet. 
'The fashion' blev udgivet i Tyskland, Østrig og Schweiz i september 2007 og skal udgives i følge flere kilder udgives i Benelux, Polen, Italien og Spanien i løbet af 2008.
En sammenblanding af de to album udgives desuden i Japan i januar 2008.

Bandets primære fanbase har alle tider ligget uden for Danmarks grænser. I 2008 turnerer bandet således i det meste af verden.

Derudover er bandets sang Like Knives med på NFL Madden 09 Soundtracket.

D. 20. juni 2011 annoncerede bandet via Facebook, at det var gået i opløsning.

Eksterne henvisninger 
 Gruppens officielle hjemmeside
 Gruppens myspaceside

Det er ikke kun i Danmark og i Europa, at bandet har markeret sig. The Fashion tog i juni, juli og august 2008 på flere omfattende USA-tours med punkrock bandet Alkaline Trio og de tours blev fuldt op af endnu en omfattende USA tour i september og november. Koncertsteder i både sydstaterne, midtvesten og øst- og vestkysten samt Canada blev besøgt. 

Udover USA-koncerterne spillede The Fashion i 2008 også på Stadio SanSiro stadium i Milano, Italien,samt årets Roskilde Festival.

GAFFAs anmelder gav blandt andet bandets andet album fra sidste år følgende ord med på vejen i en fem-stjernet anmeldelse:

”Det er et flot og gennemarbejdet album, kvartetten har sendt på gaden. Igen går medrivende grooves hånd i hånd med indie-tristesse, men The Fashion favner bredere end hidtil antaget.”

The Fashion udgav deres selvbetitlede album i Danmark i februar 2007. I januar 2008 blev pladen udgivet af Epic Records (USA), RCA (UK), Red Ink i Tyskland, BMG Japan, Red Ink. i Australien.

Noter 

Rockgrupper fra Danmark
Har spillet på Roskilde Festival
Shanghai Pudong International Airport

Pudong International Airport er en lufthavn, der ligger i den østlige del af bydelen Pudong i Shanghai i Kina.

Det er en ny lufthavn der har overtaget Shanghais anden lufthavn Hongqiao Airport,s plads som international. I Pudong Airport er verden første magnetisk svævende tog kaldet Maglev. Togets topfart er 450km/t. Det kører de 30 km til en metrostation i Shanghai.

Lufthavne i Kina
Pudong International Airport
Pudong International Airport
Dromaeosauroides

Dromaeosauroides er navnet på en dinosaurusslægt fra tidlig kridttid, den såkaldte Berriasien-Valanginien-epoke. På grundlag af fundet af en tand ved Robbedale på Bornholm er den blevet klassificeret som et tidligt medlem af familien Dromaeosauridae. To tænder af arten er hidtil blevet fundet, begge er blevet erklæret danekræ.

Den danske dinosaurus 
 
Dromaeosauroides bornholmensis er indtil videre det eneste beskrevne medlem af slægten Dromaeosauroides. I 2000 blev der i den 140 mio. år gamle Jydegård-formation fundet en dinosaurtand, det første levn fra en dinosaurus fundet i Danmark. De efterfølgende studier viste at den stammede fra en kødædende dromaeosaurlignende art, en gruppe der ellers kun kendes fra senere perioder. D. bornholmensis er blevet estimeret til at være 3–4 m lang.

Berriasien-Valanginien er kendetegnet ved at flere ældre og yngre dinosaurusslægter eksisterede samtidig, i Europa er der fx i lag fra denne epoke fundet eksemplarer af både iguanodonter og allosaurider og af tyrannosaurider og altså Dromaeosauridae.

En model af Dromaeosauroides bornholmensis er opstillet på det geologiske museum NaturBornholm. Tanden er udstillet på Geologisk Museum i København.

Referencer 

 Om familien Dromaeosauridae

Dinosaurer
Thomas Guldborg Christensen

Thomas Guldborg Christensen (født 20. januar 1984) er en dansk fodboldspiller.

Klubarriere 
Han fik sin fodboldopdragelse i AB, men rykkede i 2004 til Viborg FF. I 2006 skiftede han til Vejle BK, hvorfra han i 2007 blev lånt ud til Herfølge Boldklub. Han skiftede sidenhen permanent til Herfølge, der skiftede navn til HB Køge, hvor han fra sommeren 2010 var anfører. Her spillede han frem til sommeren 2012, hvor han blev solgt til Hammarby IF.

I årene 2015-2017 spillede Thomas for Lyngby BK. Nytår 2017/18 valgte Thomas at indstille karrieren.

Landsholdskarriere 
Han har spillet flere landskampe for Danmarks forskellige ungdomslandshold.

Referencer

Eksterne henvisninger 

 
 Thomas G. Christensen profil  på hammarbyfotboll.se

Fodboldspillere fra Danmark
Fodboldspillere fra Akademisk Boldklub
Fodboldspillere fra Viborg FF
Fodboldspillere fra Vejle Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra Hammarby IF
Fodboldspillere fra Lyngby Boldklub